
Rezumat 

În epoca contemporană, moldovenii din spaţiul dintre Prut şi Nistru, 
teritoriul Moldovei istorice, anexat la Rusia în 1812, au demonstrat voinţa de a-şi 
păstra identitatea naţională şi a edifica statul moldovenesc contemporan în formă 
de Republică. 

Revoluţiile ruseşti şi dezmembrarea Imperiului Rus în anul 1917 au creat 
condiţii favorabile pentru procesul de autodeterminare naţională în Moldova 
dintre Prut şi Nistru (Basarabia) şi la 2 decembrie 1917 este proclamată 
Republica Democratică Moldovenească - Prima Republică Moldovenească (1917- 
1918), care semnifica etapa incipientă de formare a statalitaţii moldoveneşti 
contemporane. 

După evenimentele de la 28 iunie 1940 este fondată RSSM - cea de-a Doua 
Republică Moldovenească (1940-1991), care, deşi supusă ierarhic URSS, în anii 
60-90 ai sec. XX, capată caracteristici de stat cu suveranitate limitată. 

Procesul de democratizare a URSS a facilitat lupta poporului moldovenesc 
şi a elitelor politice- economice naţionale pentru suveranitate şi independenţă 
statală. Adoptarea Declaraţiei de Independenţă a Republicii Moldova semnifica o 
noua etapă în evoluţia statalității moldoveneşti contemporane. Statul Republica 
Moldova independentă constituie cea de a Treia Republică Moldovenească. 

Cuvinte-cheie:  statalitate moldovenească contemporană, teritoriul 
Basarabiei, Prima Republică Moldovenească (1917-1918), a Doua Republică 
Moldovenească (1940-1991), a Treia Republică Moldovenească  (1991-), 
continuitate istorică, etnică, spirituală, autodeterminare naţională 


NATIONAL SELF-DETERMINATION OF MOLDOVANS 
IN THE XX CENTURY: HISTORICAL 
AND POLITICAL-JURIDICAL ASPECTS 


Abstract 

In the contemporary era the Moldovans from the Prut and the Nistru - the 
territory of the historical Moldova annexed to Russia in 1512 - have demonstrated 
the will to preserve their national identity and to build the contemporary Moldovan 
state as a Republic. The Russian revolutions and the disruption of the Russian 

Empire in 1917 have created favorable conditions for the process of national self- 
determination in Moldova between Prut and Nistru (Basarabia) and on 2 
December 1917 the Moldovan Democratic Republic is proclaimed. First Moldovan 
Republic (1917-1918) signifies the early stage of building the contemporary 
Moldovan statehood. After the events of 28 June 1940 the Moldovan Soviet 
Socialist Republic is founded - the Second Moldovan Republic (1940- 
1991).Although subjected hierarchically to USSR, in the 60s-90s of the XX century, 
acquire characteristics of a state with limited sovereignty. The process of 
democratization of the USSR facilitated the struggle of the Moldovan people and 
its national political and economic elites for sovereisnty and state independence. 
Adoption of the Declaration of Independence of the Republic of Moldova signifies 
a new stage in the evolution of the contemporary Moldovan statehood. The 
Independent Republic of Moldova represents the Third Moldovan Republic. 

Keywords:contemporary Moldovan statehood, the territory of Bessarabia, 
process of national self-determination, First Moldovan Republic 1917-1918, Se- 
cond Moldovan Republic 1940-1991;Third Moldovan Republic 1991 - until now, 
historical continuity, spiritual, cultural and ethnic history 


În anul 1917, în Basarabia, Moldova dintre Prut şi Nistru, terito- 
riul moldovenesc, anexat la Rusia în 1812, începe o mişcare puternica 
pentru renaşterea statalității moldoveneşti, care capătă amploare în 
rîndurile ostaşilor, ţăranilor, muncitorilor, preoţilor etc., îndeosebi în 
vara şi toamna anului 1917. Atunci, în cadrul a cca. 6000 de manifes- 
tări diverse, care denotă voinţa pentru autodeterminare nationala, mol- 
dovenii au pledat pentru „autonomia Basarabiei” şi „Republică Mol- 
dovenească”. 

Merita sa mentionam, ca ideile “moldovofile”, au persistat in 
constiinta moldovenilor in toata perioada de la 1812-1917, si se 
răspîndeau activ în Basarabia, îndeosebi după lichidarea de catre gu- 
vernul tarist a autonomiei si transformarea acesteia în 1873 din 
„oblaste” (provincie) în gubernie ruseasca. Jandarmeria gubernială 
informa la 21.07.1875, că în rîndul intelectualilor din Chişinău există 
persoane „care manifestă tendinţe moldovofile”. Într-un raport secret, 
alcătuit la cerința Departamentului Poliţiei din Peterburg, guvernato- 
rul Basarabiei menţiona: „Încă din perioada alipirii Basarabiei la Ru- 
sia a existat în cercurile conducătoare ale nobilimii moldoveneşti un 
partid moldovenesc deosebit...” [1, p.124-125]. 

Condiţii favorabile pentru lupta deschisă a moldovenilor din 

Basarabia pentru drepturi naţionale au apărut în anii revoluţiei ruse 
din 1905-1907, cînd lozincile cu caracter naţional au început să fie 
susţinute de studenţi, ţărani şi muncitori. 

Un grup de intelectuali moldoveni întemeiază în 1905 Societa- 
tea Moldovenească din Basarabia şi săptămînalul Moldovanul. În 
octombrie 1905, la Chişinău se constitui grupul naţional-democratic 
moldovenesc, care editează ziarul „Basarabia”. Grupul naţional - 
democratic moldovenesc în curînd devine partid naţional-democratic 
moldovenesc, care se pronunţă pentru restabilirea autonomiei Basa- 
rabiei, existentă pînă în anul 1818 (1828). 

După Manifestul țarist de la 17 octombrie 1905 toate grupările po- 
litice naţional-democratice au pretins a-şi promova deputaţi în Duma de 
Stat a Rusiei pentru a apăra „cauza” moldovenilor din Basarabia. 

Ideea „autonomiei Basarabiei”, revenirea la statalitatea moldo- 
venească constituia pentru moldoveni o speranță, un scop pentru care 
pledau şi îl exprimau deschis cu prima ocazie. La 29 august 1906 
ziarul Basarabia în articolul „Ce înseamnă autonomia ” afirma: .... 
noi, moldovenii din Basarabia cerem autonomie... Noi am avut au- 
tonomie, am avut parlamentul (divanul) nostru, care alcătuia 
zacoanele...” [2, p. 64, 65-66]. 

O activitate rodnică pentru propăşirea neamului moldovenesc 
din Basarabia în această perioadă desfăşoară conducătorii bisericii 
din Basarabia, inclusiv Episcopul Vladimir Sinicovshi care, după 
exemplu de cîndva a lui G. Bănulescu-Bodoni, se pronunţă pentru 
folosirea limbii moldoveneşti în biserică şi păstrarea obiceiurilor lo- 
cale în viaţa publică. 

În 1906, preotul Alexei Mateevici publică un şir de articole-mani- 
feste: Lupta moldovenilor pentru drepturi, Unirea culturală, Alegerile... 

În aprilie 1913 este editată sub redacţia lui Gr. Constantinescu, 
profesor de limbă moldovenească, ziarul „Glasul Basarabiei”, care 
continuă lucru de culturalizare a poporului moldovenesc, început 
anterior de revistele „Basarabia” şi „Moldovanul”. 

O semnificaţie aparte pentru viaţa social-culturală a Basarabiei 
a avut lansarea în mai 1913, la iniţiativa lui V. Stroiescu, P. Halippa, 
N. Alexandri, S. Murafa, a revistei „Cuvînt moldovenesc”, care pu- 

blică materiale despre viaţa social-politică, dar şi fragmente din ope- 
rele scriitorilor moldoveni: M. Eminescu, V. Alecsandri, A. Donici. 

Ideea „autodeterminării Basarabiei”, aspirată de moldoveni 
decenii la rînd, la începutul anului 1914 capată noi aderenţi. Şeful 
jandarmeriei din Basarabia, colonelul C. F. Nordberg, raporta, „...că 
în ultima vreme în mediul intelectualităţii basarabene a apărut tendin- 
ţa de autodeterminare naţională şi de desfăşurare a culturalizării 
populaţiei moldoveneşti din Basarabia”... [3, p. 258]. 

În iunie 1914 începe primul război Mondial care atrage în 
vîltoarea bătăliilor sîngeroase, purtate de Antanta cu Puterile Centra- 
le, sute de mii de moldoveni. 

Procesul renaşterii naţionale al moldovenilor capătă amploare şi 
continuitate logică după Revoluţia rusă din februarie 1917, care duce 
la prăbuşirea Imperiului țarist şi proclamă democraţia şi libertatea po- 
poarelor. Principalele partide revoluţionare, care au dominat viata poli- 
tica in Basarabia anul 1917, au pledat sub diferite forme pentru dreptul 
popoarelor Rusiei la autodeterminare si autonomie politica. Liderul 
Partidului Socialistilor Revolutionari din Rusia V.Chernov intr-un 
raport la Congresul III a susţinut ideea autonomiei teritoriale şi extra- 
teritoriale „... stabilirea principiilor egalităţii naţiunilor, acordarea de 
suveranitate deplină pentru autonomii.” [4]. V. Lenin, conducătorul 
Partidului social-democrat (al bolşevicilor) din Rusia inca în 1914 în 
lucrarea sa Despre dreptul naţiilor la autodeterminare recunoştea, că 
„tocmai particularităţile istorice concrete ale problemei naţionale în 
Rusia fac ca recunoaşterea dreptului naţiilor la autodeterminare să fie 
la noi o problemă atât de vitală...” [5, p. 318-319]. 

In luna aprilie 1917, la Chisinau este fondat Partidul National 
Moldovenesc, iar la Odesa- Partidul Progresist Moldovenesc. Aceste 
partide pledau activ pentru reforme sociale si nationale, pentru auto- 
nomia Basarabiei, care „a existat in anii 1812-1828”. 

Problema autonomiei şi chestiunile legate de ea sunt dezbatute 
la Adunarea eparhială extraordinară a preoţimii şi mirenilor eparhiei 
din Chişinău, care a avut loc pe 19-22 aprilie 1917, la care au fost 
prezente toate 33 de ocruguri ale eparhiei, cu un număr de partici- 
panţi de circa 250 persoane. Adunarea a sustinut „Autonomia Basa- 

rabiei... pe principiile autodeterminării, descentralizării şi principiul 
electiv, în toate domeniile vieţii politice, religioase, culturale, admi- 
nistrative, judecatoresti etc.” [6,p.103]. 

Ideea „autonomiei Basarabiei” si „Republicii Moldovenesti” a 
devenit foarte populara in rindurile ostasilor moldoveni, mobilizati 
pe fronturile I Razboi Mondial. Merita de mentionat, ca in anii 1914- 
1917 in armata rusa au fost mobilizati pe front circa 250-300 mii de 
basarabeni. In vara si toamna anului 1917, afectati de ideile partide- 
lor de stinga, dar si a celor nationale, ostasii moldoveni, luind exem- 
plu celor ucraineni, georgieni, belarusi etc. au organizat mai multe 
intruniri la Odesa, lasi, Chisinau, unde au pledat pentru pace, refor- 
ma agrara, drepturi si autodeterminare nationala. 

În toamna anului 1917, mişcările politice de eliberare naţională 
şi socială în Basarabia capătă o amploare maximă. La numeroase într- 
uniri ale ostasilor, ţăranilor, intelectualilor, studenţilor, proprietarilor, 
preoţilor s-a cerut reforma agrara, autonomie pentru Basarabia, auto- 
cîrmuire moldovenească, instruire în şcoli în limba moldovenească. 

Proclamarea de catre Rada Centrala a Republicii Ucrainene au- 
tonome si pretentiile teritoriale ale acesteaia catre Basarabia inca din 
vara anului 1917 au creat premise reale pentru urgentarea procesului 
de formare a noii statalitati moldovenesti. Evenimentele decisive s-au 
desfasurat la initiativa Comitetului Central Militar din Basarabia - 
organizatie creată din reprezentantii tuturor unitatilor militare moldo- 
venesti de pe front. 

În perioada 20-25 octombrie 1917, la Chişinău, şi-a desfăşurat 
lucrările Congresul Ostaşilor Moldoveni, care adunase delegaţi de pe 
toate fronturile. Sprijinindu-se pe statalitatea multiseculară a poporu- 
lui moldovenesc, primul Congres al Ostaşilor Moldoveni — cca. 600 
de delegaţi — a declarat „autonomia teritorială şi politică a Basarabi- 
ei”, pentru ocîrmuirea căreia urma să se alcătuiască Sfatul Țării — un 
parlament temporar. Prin cele 11 rezoluţii, Congresul a trasat princi- 
piile de activitate a Sfatului Țării, a stabilit sarcini concrete de conso- 
lidare a puterii de stat, a preconizat constituirea guvernului, care ur- 
ma să realizeze suveranitatea statală a Moldovei. Academicianul Şte- 
fan Ciobanu constata, că forul ostaşilor moldoveni „a făcut ceea ce 


303 


noi, civilii, doream, dar nu aveam puterea s-o facem. Ei proclamă 
autonomia Basarabiei, dau naştere organului revoluţionar Sfatul 'Ță- 
rii...” [7, p.147-150] 

„Sfatul Țării” — acest parlament moldovenesc temporar, care urma 
să pregătească alegeri în Adunarea Constituantă a Moldovei, se convoa- 
că la Chişinău la 21 noiembrie 1917. La una din primele şedinţe, Sfatul 
Țării, executînd Rezoluţia a Il-a a Congresului ostaşilor moldoveni, a 
proclamat la 2 decembrie 1917 Republica Democratică Moldovenească. 
La 6 decembrie 1917 e format Guvernul Republicii Democratice 
Moldovenesti (Consiliul Directorilor Generali) in frunte cu P. Erhan. 

Din primele zile ale existenţei sale şi îndeosebi după proclamarea 
Republicii Democratice Moldoveneşti, Sfatul "Țării a luat în dezbateri 
diverse chestiuni dintre cele mai arzătoare: implementarea principiilor 
de administrare a republicii, stoparea anarhiei, organizarea cohortelor — 
unităţilor militare moldoveneşti, stabilirea contactelor cu ţările vecine, 
orientarea şi desfăşurarea sistemului de învățămînt ş. a. În cadrul dezba- 
terilor s-a vorbit mult şi despre limba de stat si de predare în şcoli. Ma- 
joritatea membrilor Sfatului "Țării s-au pronunţat ca limba oficială a sta- 
tului să fie limba moldovenească, iar limba rusă să fie limbă „neutră”. 
Proiectul Constituţiei Republicii Naţionale Moldoveneşti, pregătit la 
indicaţia Sfatului Țării, in art. 78, stipula: „Limba moldovenească, limba 
oficială a statului, este obiect de învăţătură obligator în toate şcolile re- 
publicii” [8,p.18] Fostul ministru şi apoi şef al guvernului Republicii 
Democratice Moldoveneşti Petru Cazacu menţiona: „Avînd parlament 
(Satul Țării) cu preşedinte şi birou, avînd moştenite toate organele şi 
instituţiile de la Imperiul şi Republica Rusească, avînd miliţie şi armată 
națională, votînd legi, publicîndu-le în Monitorul Oficial (gazeta „Sfatul 
Țării”), dînd proclamaţii, decrete — Republica Democratică Moldove- 
nească avea aproape toate semnele exterioare ale unei organizări de stat, 
la care toți păreau a conveni”.[9,p.319] 

Paralel cu organizaţiile ostăşeşti moldoveneşti care sprijineau 
Sfatul Țării, în Chişinău activau structurile politice si militare ale sovi- 
etelor, diferite comitete, structuri partiinice şi militare ale fostului Gu- 
vern Provizoriu, dar si ale Guvernului bolsevicilor din Rusia, cu diferi- 
te orientări social-politice, care luptau pentru a-şi impune superiorita- 

tea şi influenţa definitivă. Aceasta a fost una din caracteristicile de 
bază ale situației politice de la sfîrşitul anului 1917, una din probleme- 
le, pe care Sfatul "Țării n-a putut-o rezolva. Astfel, chiar de la înființa- 
rea Sfatului Țării s-a evidenţiat rivalitatea politica si ideologica dintre 
moldavofili şi românofili. Primii pledau consecvent pentru respectarea 
întocmai a principiilor adoptate de Congresul ostaşilor moldoveni şi 
confirmate de Declaraţia Sfatului ării din 2.12.1917 privind procla- 
marea Republicii Democratice Moldoveneşti si pregatirea alegerilor in 
Adunarea Constituanta a Moldovei. Românofilii (|. Pelivan, T. loncu, 
A. Crihan, Pan Halippa, ş. a), convertiți de forţe din exterior, promo- 
vau, la început în taină, linia de înglobare a Moldovei dintre Prut şi 
Nistru în componenţa Romaniei. Privitor la controversata chestiune a 
atitudinii Sovietelor, a organizaţiilor bolşevice şi chiar a Guvernului 
din Petrograd faţă de actul proclamării Republicii Democratice Mol- 
doveneşti, ne vom referi în continuare la unele documente pe măsură 
să elucideze, la acel moment, situaţia. Este de menţionat, că în unităţile 
armate ruseşti dislocate în Moldova, în condiţiile I război mondial 
inclusiv în Chişinău, o mare influenţă aveau Sovietele Chişinău şi cel 
gubernial din Basarabia, controlate in toamna lui 1917 de eseri si 
bolsevici. Însă aceste Soviete, care aveau o anumita autoritate in 
rindurile populatiei nu au sustinut activ ideea renasterii statalitatii 
moldovenesti, nu au iniţiat in anul 1917 crearea unei Republici sovie- 
tice în Moldova, în opoziţie autonomiei proclamate de Sfatul Țării. La 
6 decembrie, emisarii Guvernului Sovietic S. Cuib şi N. Simonov, 
trimişi de la Petrograd pentru a ajuta bolşevicii din Basarabia la instau- 
rarea Puterii Sovietice, în şedinţa publică a Sfatului Ţării au salutat 
crearea Republicii Democratice Moldoveneşti, întemeiate pe principiul 
autodeterminării popoarelor. Desigur, aceste declaraţii ale emisarilor 
Guvernului bolşevic simbolizau o anumita recunoaştere politica a Re- 
publicii Moldoveneşti, care se anunţase parte componentă a Rusiei 
Federative şi Democratice. Totodată este incorect a califica aceste de- 
claraţii orale ca o recunoaştere de-jure de către Rusia Sovietică a inde- 
pendenţei de stat a RDM. Au salutat şi declarat susținere Republicii 
Democratice Moldoveneşti şi reprezentanții diplomatici ai Franţei, 
României, Angliei şi Statelor Unite ale Americii, care la 7 decembrie 

se întîlnesc cu I. Inculeţ, Preşedintele Sfatului Țării, Preşedintele Re- 
publicii Democratice Moldoveneşti. Astfel, tînărul stat moldovenesc 
capătă în această perioadă şi o anumită recunoaştere internațională, 
mai mult politica, decit juridica. 

La 23 decembrie 1917, în cadrul unei şedinţe comune a comite- 
telor executive ale Sovietelor Chişinău şi Gubernial ale muncitorilor, 
țăranilor şi soldaților, aflate sub conducerea bolşevicilor, s-a hotărît 
de a cere Sfatului "Țării convocarea Adunării Constituante din Basa- 
rabia. Întru pregătirea acestei acţiuni s-a propus convocarea Congre- 
sului Sovietelor muncitorilor, ţăranilor şi ostaşilor din Basarabia pe 
19 ianuarie 1918 pentru completarea şi democratizarea Sfatului Ţării. 
Însă, Congresul Sovietelor din Basarabia (Congresul al III-lea) nu a 
fost convocat din cauza ocupaţiei româneşti, lansată împotriva Repu- 
blicii Democratice Moldoveneşti la începutul lui ianuarie 1918. 

In toamna anului 1917, conducatorii Republicii Democratice 
Moldovenesti au actionat pe vremuri tulburi, instabile, cind eveni- 
mentele se derulau vertiginos si imprevizibil. Unele decizii ale Sfatu- 
lui Țării nu totdeauna au fost corespunzătoare principiilor parlamen- 
tarismului european înrădăcinat de secole. Însă, pînă la năvălirea 
armatelor române (început de ianuarie 1918), ele au avut totuşi su- 
port legal - voința poporului moldovenesc, exprimată pe parcursul 
anului 1917, la miile de adunări ale obştimii, inclusiv ale ţărănimii şi 
reprezentanţilor acesteia la Congresul ostaşilor moldoveni (20- 
27.10.1917) — pentru edificarea statalitatii moldovenesti. 

În decembrie 1917, Sfatul Ţării, in calitate de parlament tem- 
porar al Republicii Democratice Moldovenesti formează noile struc- 
turi statale- armata, militia, justiția, educaţia, sistemul fiscal, vamal, 
pune bazele politicii externe, pregateste proiectul Constitutiei Repu- 
blicii Moldovenesti. 

Premisele, factorii formarii Republicii Democratice Moldove- 
nesti (1917- 1918) au fost: 

-revolutiile ruse de la 1917, ideile libertatii, autodeterminarii 
nationale, idealul republicii democratice, lupta pentru reforma agrara, 
drepturi sociale si nationale; 

-conditiile Primului Razboi Mondial, propaganda ideilor de- 

mocratice in cadrul armatei ruse, comunicarea milioanelor de ostasi, 
ideile pacii si reformei agrare, democratizarea armatei, crearea comi- 
tetelor si sovietelor ostasesti; 

-memoria istorica a moldovenilor din Basarabia (Moldova 
din Prut si Nistru); 

propaganda ideilor autodeterminarii nationale, miscarea na- 
tionala pentru autonomia Basarabiei si autodeterminarea national- 
statala a moldovenilor in forma de Republica Democratica; 

-exemplul Ucrainei Populare, comunicarea pe front a sute de 
mii de ostasi moldoveni cu cei ucraineni, formarea Republicii Popu- 
lare Ucrainene si adoptarea Constitutiei (Universalul), comunicarea 
liderilor politici moldoveni si cei ucraineni; 

-factorul militar moldovenesc, cea mai activa parte a societatii: 
cca. 250- 300 de mii ostasi moldoveni aflati pe front (taranii, muncitorii, 
intelectualii basarabeni) au format Comitetul Militar Central Moldove- 
nesc, au organizat Congresul ostasilor moldoveni, au adoptat rezolutiile 
despre autonomia Basarabiei si formarea Sfatului Tarii, au preconizat 
pregatirea alegerilor in Adunarea Constituanta din Basarabia 

-propaganda ideilor autodeterminarii nationale de catre cele 
mai influente partide ale timpului: Partidul eserilor - lideri Cernov, 
Kerenschi, Partidul bolsevicilor din Rusia - conducator V. Lenin, 
Partidul National Moldovenesc - lider P. Halippa. 

Evolutiule politice din iarna anului 1917-1918 au fost defavo- 
rabile, dramatice pentru tinarul stat Republica Democratică Moldo- 
veneasca. În contextul Primului Război Mondial, la 9-26 decembrie 
1917, România în cadrul unor tratative secrete cu Germania este im- 
pusă să cedeze Bulgariei Dobrogea, dar i se oferă posibilitatea să 
ocupe Basarabia, adică Republica Democratică Moldovenească. 

La 26 decembrie 1917, Al. Marghiloman (în martie 1918 de- 
vine prim-ministru al României) notează în jurnalul său, că, împreu- 
nă cu comandamentul german de ocupaţie a României, „s-a redac- 
tat / proiectul de ocupare a Basarabiei”. [10, p. 295] 

Astfel, ocupanţii germani ai României şi liderii politici români 
rămaşi în Bucureştiul ocupat, cu acordul guvernului român de la Iaşi, 
inca la 26.12.1917 au hotărît ocuparea si lichidarea Republicii De- 
mocratice Moldoveneşti. 

La 30 decembrie 1917, regele României hotărăşte să ocupe Ba- 
sarabia, iar la începutul lunii ianuarie1918, armatele române năvălesc 
pe teritoriul R. D. Moldoveneşti. 

La 6 ianuarie 1918, conducatorii RDM - I.Inculeţ şi P.Erhan, 
trimit Guvernului român o telegramă: „Protestăm contra introducerii 
armatelor române pe teritoriul R. D. Moldoveneşti.” [11, p.345]. La 8 
ianuarie 1918, Gh.Pîntea, ministru de război al Republicii Democra- 
tice Moldoveneşti „a dat ordin armatei moldoveneşti să plece pe 
front împotriva vrăjmaşului”. Armata moldovenească - 7-8 mii os- 
taşi, sustinuta de tarani, muncitori, detasamentele militare ale sovie- 
telor, încearcă să opună rezistenţă împotriva la 100-160 mii de ostaşi 
din 4 divizii române. Mai tirziu, intr-un raport la 8 ianuarie 1918, 
ministrul Gh. Pîntea relata, ca unitatile militare moldovenesti “...fără 
ştirea mea au plecat pe poziţie...”[12,p.175]. La 14 ianuarie 1918, 
armata română a ocupat Chişinăul. A doua zi, generalul român E. 
Broşteanu a ordonat în oraş starea de asediu. „După introducerea 
trupelor române în ţinut (la început de ianuarie 1918), Sfatul Ţării nu 
mai era stâpîn pe situaţie” [13, p.278] 

În condiţiile stării de asediu, cînd era interzisă orice activitate 
politică, în condiţiile cînd 4 divizii româneşti cotropitoare oprimau 
conducerea RDM, jefuiau şi împuşcau populaţia paşnică, lichidau 
rezistenţa trupelor militare moldoveneşti şi a detaşamentelor civile în 
luptele de la Bender (16-25.01. 1918), la Bălţi (22.01-05.02.1918), la 
24.01.1918, Sfatul Țării proclamă „independenţa” Republicii Moldo- 
veneşti. Cu toate acestea, în Declaraţia de Independenţă a Republicii 
Democratice Moldoveneşti este stipulată intenţia Sfatului Țării de a 
îndeplini cerințele Congresului Ostaşilor Moldoveni şi Declaraţiei 
din 02 decembrie 1917 despre organizarea alegerilor şi „convocarea 
Adunării Constituante a Moldovei”. Însă, generalii români Broş- 
teanu, Prezan, Schina au venit în Basarabia nu pentru consolidarea 
Republicii Democratice Moldoveneşti, ci pentru organizarea „unirii” 
acestui teritoriu cu România. Aceştia pun la cale intimidarea şi izola- 
rea deputaţilor, care pledau pentru independenţa republicii, se răfu- 
iesc cu deputaţii Sfatului "Țării care au protestat deschis şi paşnic îm- 
potriva Armatei Române, omorîndu-i pe Rudiev, Prahniţchii, Coto- 

ros, Panţiri, Ciumacenco, Grinfeld, Litvinov — circa 17 deputaţi ai 
Sfatului Tarii. In perioada 14 ianuarie-27 martie 1918 dispar fără 
urmă circa 38 deputati ai parlamentului moldovenesc Sfatul Tarii. 

La 26 februarie 1918, conducatorii RDM-I.Inculeţ şi D.Ciugu- 
reanu în încercarea de a salva Republica Democratică Moldoveneas- 
că pleacă la tratativele de pace de la Bucureşti, însă sînt blocaţi la 
Iaşi la indicatia regelui României, să nu participe la tratative cu Pute- 
rile Centrale (Germania). I.Inculeţ se întilneşte la Iaşi cu diplomaţi 
străini: francezi, britanici şi solicită recunoaştere internațională a 
Republicii Democratice Moldoveneşti... 

La 16-22 martie, Sfatul Țării discută problema relaţiilor cu Repu- 
blica Ucraineană. La 20 martie 1918, d-nii I.Inculeţ, preşedintele Repu- 
blicii Democratice Moldovenesti şi D. Ciugureanu, seful guvernului 
RDM sosesc la laşi cu intenţia de a pleca la Bucureşti (ocupat de nemți) 
pentru a trata pacea, dar „sînt puşi în cunoştinţă de hotărîrea guvernului 
român de a se accepta solicitările de unire ...Dl Inculeţ, după ce a ezitat 
un moment... a fost sfătuit să nu se opuie” [14, p. 402]. 

Pentru ziua de 27.03.1918, chestia unirii a fost pusă la ordinea zilei, 
în urma insistențelor dlui Marghiloman, prim-ministrul României, care 
redactează personal textul declaraţiei de unire. În condiţiile unui drastic 
regim de ocupaţie, cînd era strict interzisă orice activitate politică, în sala 
unei clădiri încercuită de mitraliori români şi survolată de cîteva avioane 
românești, la 27 martie 1918 Sfatul Ţării votează „unirea”. C. Stere în 
şedinţa Sfatului Țării din 27 martie cheamă deputaţii să voteze Unirea, că 
„altfel România va fi nevoită să anexeze Basarabia”... [15, p. 279]. 

Mai tirziu politicienii români au recunoscut adevărul : România 
a cucerit prin forţa armatelor Basarabia. Al. Marghiloman, prim- 
ministrul României, afirma ulterior: „....Basarabia a revenit sub stea- 
gul liber al României mulțămită tratativelor de la Bucureşti” din de- 
cembrie 1917 dintre nemți şi români. [14, p.288] 

În urma expunerii sumare doar a unor informaţii bine docu- 
mentate, privind premisele aşa-zisei uniri, ne exprimăm părerea, că 
hotărîrile Sfatului Țării după 14 ianuarie 1918 nu au temei juridic. 
Aceste hotărîri, inclusiv „unirea din 27 martie 1918”, „nu sînt legiti- 
me” din motivele, că Sfatul Tarii: 

1. Deşi a avut mandatul de a convoca Adunarea constituantă 
pentru a adopta Constituţia şi a stabili căile de dezvoltare a Republi- 
cii Moldoveneşti, n-a făcut acest lucru, lăsîndu-se influenţat de forţe- 
le militaro-politice străine; 

2. Deşi executa docil comenzile politice din laşi şi ordinele 
comandantului garnizoanei româneşti de ocupaţie din Chişinău, con- 
tinua să imite rolul de for conducător legal al Republicii Democratice 
Moldoveneşti; 

3. In calitate de parlament temporar nu a realizat majoritatea 
sarcinilor trasate de Congresul ostaşilor moldoveni, a uzurpat pute- 
rea, depăşindu-şi prerogativele, lichidînd Republica Democratică 
Moldovenească, fără să se intereseze de părerea populaţiei ei. 

Nu poate fi calificat ca act benevol şi voinţa a poporului mol- 
dovenesc unirea Basarabiei cu România în condiţiile cînd Sfatul Ţă- 
rii, teritoriul, populaţia, graniţele, vamele, suveranitatea Republicii 
Moldoveneşti s-a aflat sub controlul total al Armatei Române. Îm- 
puşcarea a cca. 17 deputaţi ai Sfatului Țării, doar pentru faptul că au 
protestat împotriva ocupatiei straine, retragerea socialiştilor din Sfa- 
tul Țării, alungarea bolşevicilor, dizolvarea armatei moldovenesti, 
dispariţia a circa 38 deputaţi din Sfatul Țării după venirea trupelor 
române demonstrează, că dupa 14 ianuarie 1918 Sfatul Ţării şi-a 
pierdut legitimitatea. 

Autonomia Moldoveneasca in Ucraina. Miscarea pentru au- 
todeterminarea national-statala a moldovenilor din stinga Prutului si 
Nistrului dupa 1918 a continuat. La 12 octombrie 1924, în baza ra- 
ioanelor moldoveneşti din stînga Nistrului a fost creată Republica 
Autonomă Sovietică Socialistă Moldovenească. Ideea creării, pe baza 
localităţilor moldoveneşti din stînga Nistrului, a unei unităţi adminis- 
trative naţional-teritoriale a fost iniţiativa moldovenilor M. Frunze şi 
G. Cotovschi, activişti de vază ai Rusiei Sovietice. 

Mai mult cercetatori contemporani considera aceasta republica o 
creatura stalinista. In realitate, analizind echidistant evenimentele din 
perioada 1917-1924 este de remarcat, ca miscarea pentru formarea au- 
tonomiei moldovenesti in teritoriul Ucrainei sovietice a fost una, in pri- 
mul rind nationala, si a avut ca fundament o premiza importanta-vointa 

populara. Procesul de renaştere naţională, de reanimare a conştiinţei 
naționale a moldovenilor din stînga Nistrului a început după Revoluţiile 
din Rusia, care au făcut posibilă proclamarea Republicii Democratice 
Moldoveneşti în baza dreptului popoarelor la autodeterminare. Cu un 
mare interes a fost discutată la Congresul moldovenilor de la Tiraspol 
(17-18.12.1917) situaţia naţional-politică a moldovenilor transnistreni. 
Hotărîrea Congresul moldovenilor de la Tiraspol (17-18.12.1917) a fost 
unanimă: “Dorim să ne unim cu fraţii noştri din Moldova! Vrem să ne 
coro0unum cu Basarabia!” [16,p.256]. 

Dar unirea moldovenilor din stînga Nistrului cu fraţii lor din 
dreapta Nistrului deocamdată devenise imposibila dupa lichidarea de 
catre statul roman a Republicii Democratice Moldoveneasti. Nici 
proclamarea în mai 1919 a Republicii Sovietice Socialiste Basarabe- 
ne pe baza raioanelor moldoveneşti din stînga Nistrului n-a reuşit să 
consolideze populaţia de aici într-o unitate naţională administrativ- 
teritorială. Noua formaţiune naţional-statală — Republica Basarabea- 
nă Moldovenească nu s-a putut menţine, din cauza că ofensiva unită- 
ților militare albgardiste în vara anului 1919 a făcut imposibilă legă- 
tura acesteia cu centrul - Rusia Sovietică. 

Primele documente ce ne vorbesc despre intenţiile unor perso- 
nalităţi politice şi oameni de ştiinţă de a crea o Republică Moldove- 
nească în spaţiul geografic est-nistrean datează cu februarie 1924. 
Unsprezece persoane au adresat organelor centrale ale puterii un de- 
mers în care se argumenta posibilitatea formării unei Republici Mol- 
doveneşti. Încercări de acest fel, inclusiv demersuri, adunari, 
recomandari s-au făcut pînă la sfîrşit de octombrie 1924. 

Luînd în consideraţie năzuinţa moldovenilor spre autodetermi- 
nare, CC al PC (b) din Rusia a însărcinat CC al PC (b) din Ucraina să 
ia măsurile necesare în vederea organizării de stat sovietice a oame- 
nilor muncii din Moldova. Biroul politic al CC al PC (b) din Ucraina, 
examinînd această chestiune, a considerat „raţională delimitarea în 
componenţa RSS Ucrainene a Regiunii Autonome Moldoveneşti” (7 
martie 1924). Avînd în vedere că majoritatea raioanelor cu populaţie 
moldovenească erau subordonate regiunii Odesa, munca de pregătire 
în vederea formării instituţiei supreme politico-administrative mol- 

doveneşti, al cărei guvern ar asigura funcţionarea vieţii sociale pe 
teritoriul său naţional, ce urma să fie conturat, trebuia să o coordone- 
ze Comitetul gubernial Odesa al PC (b) din Ucraina. 

Exprimînd aspiraţiile populatiei moldovenesti din stinga Nis- 
trului, sesiunea a III-a a Comitetului Executiv Central din Ucraina de 
legislatura a VIII-a a adoptat, la 12 octombrie 1924, hotărîrea istorică 
cu privire la formarea RASS Moldoveneşti în componenţa RSS 
Ucrainene. Republica Moldovenească Autonomă avea 11 raioane cu 
o suprafaţă de 83,1 mii km? şi 545,5 mii de locuitori. Capitala provizo- 
rie a fost oraşul Balta, din 19209 - Tiraspolul. 

Pînă la convocarea Congresului 1 general al Sovietelor din 
Moldova, toată puterea în RASSM era în mîinile Comitetului Revo- 
luţionar provizoriu. Congresul I al Sovietelor de deputaţi ai muncito- 
rilor, ţăranilor şi ostaşilor roşii din Moldova din stînga Nistrului a 
avut loc la Balta între 19 şi 23 aprilie 1925. S-au luat în dezbatere, 
alături de altele, rapoartele cu privire la bugetul de stat, împărţirea 
administrativ-teritorială, Constituţia RASS Moldoveneşti. Asumîndu-și 
puterea supremă de stat, Congresul a ales organul suprem al RASS 
Moldoveneşti - Comitetul Executiv Central (CEC), în frunte cu G. 
Starii, care, la prima sa sesiune, a ales Prezidiul CEC şi a creat guver- 
nul - Sovietul Comisarilor Norodnici (SCN) al RASS Moldoveneşti 
(preşedinte A. Stroev). Congresul a discutat şi a adoptat Constituţia Re- 
publicii Autonome Sovietice Socialiste Moldoveneşti, care legifera or- 
ganizarea de stat a moldovenilor din stînga Nistrului - condiţie a reunirii 
lor cu cei din dreapta Nistrului într-un Stat Moldovenesc integru. 

Documentele istorice, politico-juridice, manifestările populaţiei 
ne îngăduie să tragem concluzia: chiar dacă a fost lansată de intelec- 
tuali şi oameni politici, ideea creării Republicii Moldoveneşti în 
stînga Nistrului corespundea intereselor moldovenilor de aici. Indife- 
rent de scopurile politice şi de metodele aplicate, de conjunctura in- 
ternațională în jurul Moldovei dintre Prut şi Nistru, la începutul ani- 
lor 20 (veacul XX), crearea în raioanele moldoveneşti din stînga Nis- 
trului a RASS Moldoveneşti în acea perioadă (1924) şi în acele cir- 
cumstanţe etnopolitice, etnogeografice, a fost singura condiţie de 
salvare şi ocrotire a etnicităţii moldovenilor de aici. 

Crearea RASS Moldoveneşti ar putea fi socotită şi ca o etapă 
de confirmare a îndelungatului proces de dezvoltare a statalității 
moldovenesti contemporane. RASSM a fost o formaţiune naţională 
administrativ-teritorială în componența RSS Ucrainene. Importanţa 
definitivă a acestui act politic rezidă, în primul rînd, în recunoaşterea 
de către organele centrale ale URSS şi ale RSS Ucrainene a existen- 
ei şi dăinuirii moldovenilor în stînga Nistrului. În al doilea rînd, în- 
vestită cu anumite prerogative administrative, RASSM a oferit, pen- 
modeste, de a renaşte şi confirma tradiţiile naţionale, de a reînvia 
limba maternă, de a reanima conştiinţa naţional-statală [17, p. 155]. 

În al treilea rînd, crearea RASSM prefigura realizarea dreptului 
moldovenilor din stînga Nistrului de a se uni şi a trăi împreună cu 
confrații lor din dreapta Nistrului într-un stat naţional integru. Aceas- 
tă aspirație a fost exprimată de primul Congres al moldovenilor est- 
nistreni de la Tiraspol (17-18.12.1917). 

Cu toate că dispunea de anumite însemne statale: avea organele 
sale de administrare alese, îşi desfăşura activitatea conform prevede- 
rilor a două Constituţii (1925,1936), Autonomia moldovenească din 
stînga Nistrului (1924-1940) n-a fost un stat moldovenesc, căci în 
componenţa ei moldovenii nu constituiau majoritatea populaţiei 
RASSM. Autonomia moldovenească est-nistreană nu reprezenta în- 
tregul teritoriu naţional moldovenesc, întregul popor moldovenesc, 
toți vorbitorii limbii moldoveneşti, majoritatea caruia traia in Repu- 
blica Democratica Moldoveneasca (Basarabia), anexata la Romania 
in anul 1918. Ori majoritatea moldovenilor din Basarabia ocupata nu 
a participat la crearea RASSM si aceasta autonomie nu putea avea 
legitimitate si prerogative juridice asupra populatiei si in teritoriul 
istoric moldovenesc dintre Nistru si Prut. 

Republica Sovietică Socialistă Moldovenească - stat cu su- 
veranitate limitată 

La 28.10.1920 Franţa, Marea Britanie, Italia, Japonia, profitînd de 
posibilitatea de a „pedepsi” Rusia bolşevică, au semnat in cadrul Con- 
gresului de la Paris recunoasterea unirii Basarabiei cu Romania. Savan- 
tul moldovean Al. Burian precizează, ca acest plan de „legalizare” a 

unirii nu s-a realizat, deoarece „Japonia n-a ratificat tratatul amintit şi, 
prin urmare, el aşa şi n-a mai intrat în vigoare” [18, p. 254] 

Toate încercările autorităţilor Romaniei de a „legaliza” ocupa- 
rea „Basarabiei s-au dovedit a fi zadarnice, deoarece SUA şi Germa- 
nia, două mari puteri, n-au dorit să poarte tratative cu România la 
tema amintită, iar URSS a solicitat solutionarea „problemei basara- 
bene” pe cale pasnica. 

Guvernul SUA în problema Basarabiei a promovat o politică 
moderată, bazată pe prevederile dreptului internaţional. Prin nota sa 
din 10.08.1920, Washingtonul a anunţat despre deplina respectare a 
graniţelor. Presedintele american Woodrow Wilson era deranjat „ca 
nu avuse loc nici un plebiscit in respectiva provincie” [19 p.37] Isto- 
ricul american Adam B. Ulam conchide: „Rusia sovietică niciodată 
n-a renunţat la dreptul ei asupra acestui teritoriu (Basarabia), de facto 
cotropit cu forţa de România în 1918” [20, p.299]. 

Moldovologul american Ch. King în monografia sa „Moldove- 
nii” sublinia: „Odată ce Japonia nu a semnat niciodată acest tratat 
(Protocolul de la Paris din 28.10.1920), iar Statele Unite şi Rusia nici 
nu au fost invitate să-l semneze, el a rămas un instrument fără valoa- 
re” [19 p.38]. 

Conştienţi de totala inconsistenţă politico-juridică a „dreptului” 
asupra Basarabiei”, guvernanţii români au acceptat în primăvara anului 
1921 propunerea de a convoca o întrunire preliminară, în cadrul căreia 
s-ar fi elaborat programul unei conferinţe în vederea reglementării relaţi- 
ilor sovieto-române. La Conferinţa preliminară sovieto-română şi-a des- 
făşurat lucrările la Varşovia în perioada 22 septembrie — 25 octombrie 
1921 partea sovietică a propus să se discute si „chestiunea” Basarabiei, 
însa reprezentantul României, referindu-se la instrucţiile guvernului său, 
a refuzat să accepte şi să discute ordinea de zi propusă. 

La Conferinţa internațională convocată de ţările Antantei la 
Genova (10.04-19.05.1922), şeful delegaţiei sovietice Gh. Cicerin a 
făcut o declaraţie, în care amintea că Țara Sovietelor nu recunoaşte 
anexarea „Basarabiei”, iar această problemă nu poate fi rezolvată fără 
participarea Rusiei Sovietice şi fără luarea în consideraţie a voinţei 
populaţiei ținutului ocupat. 

La Conferinţa sovieto-română de la Viena, care şi-a desfăşurat 
lucrările între 27 martie şi 2 aprilie 1924, URSS desfasoara o ampla 
ofensiva diplomatica. În lunile ianuarie-martie, în perioada de pregă- 
tire către conferinţă, în afara hotarelor Republicii Moldoveneşti au 
avut loc mitinguri şi adunări ale celor refugiaţi din „Basarabia” 
(RDM). Astfel, în sala Teatrului Mozaica din Moscova la 2.03.1924 
se desfăşoară un miting a 800 de „basarabeni”. Zece zile mai tîrziu, 
la 13.03.1924, tot la Moscova, a avut loc un alt miting al originarilor 
din „Basarabia”, la care a fost adoptată Declaraţia către popoarele 
lumii şi Porunca delegaţiei sovietice la Conferinţa de la Viena. De 
mentionat ca asemenea actiuni ale refugiatilor basarabeni au avut loc 
si la Odesa, Paris, Varsovia etc. 

In prima zi a Conferinţei, la 27.03.1924, şeful delegaţiei sovie- 
tice, N. Krestinskii a făcut o declaraţie cu privire la „chestiunea Ba- 
sarabiei [21, p. 150-151] Jlokymenre BHemnei nonnruku CCCP. 7. 
I, Mockaa, 1957. 

În aceeaşi zi, delegaţia sovietică propune ca problema autode- 
terminării „Basarabiei” să fie rezolvată prin organizare pe teritoriul ei 
a unui plebiscit. „Guvernul URSS socoate că populaţia Basarabiei 
trebuie ea înseşi să hotărască: 1. doreşte să rămînă în componenţa 
URSS; 2. doreşte să iasă din Uniunea Sovietică şi să se alipească 
României sau, în sfîrşit, 3. preferă să existe în calitate de stat suveran 
de sine stătător” [21, p. 706]. 

Delegaţia română a respins organizarea plebiscitului pe terito- 
riul ocupat de România. Partea română a declarat că va fi dispusă să 
continue tratativele numai cu condiţia, dacă partea sovietică recu- 
noaşte “Basarabia” parte componentă a României. 

Mai tirziu, diplomatul roman Nicolae Titulescu recunostea, că 
unirea Basarabiei cu România în 1918, adica „autodeterminarea Ba- 
sarabiei” nu a fost hotărîtă în baza dreptului internaţional, deoarece 
în Basarabia nu a fost plebiscit, cum s-a procedat în alte regiuni „un- 
de anume forțele internaţionale, iar nu cele militare...au asigurat or- 
dinea” [22, p. 284]. 

După anul 1933, politica Germaniei hitleriste a adus Europa în 
pragul unui nou război mondial. Expansiunea militară germana lua 

proporții îngrijorătoare: la 11-13.03.1938 s-a făcut Anschluss-ul - 
anexarea Austriei la Germania; la 29.09.1938, în urma Acordului de 
la Munchen, a fost dezmembrata Cehoslovacia, iar la 15.03.1939 
armatele hitleriste cotropesc această ţară. 

La 23 august 1939, Uniunea Sovietică semnează Tratatul de 
neagresiune cu Germania. Protocolul adiţional al Tratatului conţinea 
stipulări despre interesul sovietic asupra Basarabiei, interes promovat 
deschis de diplomatia sovietica după 1918, pe arena internaţională şi 
în relaţiile sovieto-române. 

La 26.06.1940, Guvernul sovietic a trimis părţii române o notă, 
prin care sublinia: „Uniunea Sovietică consideră necesar şi oportun, 
în interesele restabilirii dreptăţii, să procedeze împreună cu România 
la rezolvarea imediată a problemei retrocedării Basarabiei Uniunii 
Sovietice” [23, p. 17]. 

La 28 iunie 1940, guvernele URSS şi al României au convenit 
ca „...România să înapoieze Uniunii Sovietice Basarabia şi să trans- 
mită Uniunii Sovietice partea de nord a Bucovinei” [24, p. 297]. În 
aceste documente diplomatice ale guvernanților sovietici de atunci, 
nu mai observăm atitudinea democratică față de drepturile poporului 
moldovenesc la autodeterminare şi năzuinţele lui de a renaşte şi a 
statornici Republica Moldovenească. Printr-un act diplomatic oficial, 
Guvernul URSS a demonstrat că nu mai doreşte plebiscit pentru „Ba- 
sarabia”. La 27.06.1940, noaptea, Consiliul de coroană al României 
regale a hotărît să accepte propunerea sovietică „de a întoarce terito- 
riul Basarabiei” fără nici o împotrivire, fără nici o condiţie. Atare 
acțiune se califică în dreptul internaţional ca o „tranzacție legitimă”, 
pe cînd în anul 1918 un asemenea acord n-a fost realizat, ceea ce, din 
punctul de vedere al dreptului internaţional, poartă calificativul de 
„acaparare de teritorii” şi constituie un act nelegitim” [18, p. 342]. 

La 3.07.1940, graniţa dintre URSS şi România a fost restabilită 
pe Prut. La început de august 1940, la Moscova a avut loc sesiunea a 
VIl-a a Sovietului Suprem al URSS. La solicitarea delegatiei 
moldovenesti la 2.08.1940 Sesiunea a VII-a a Sovietului Suprem al 
URSS, luînd în consideraţie „dorința oamenilor muncii din Basarabia 
şi din RASSM cu privire la reunirea poporului moldovenesc din Ba- 


316 


sarabia cu poporul moldovenesc din RASSM”, a hotărît: „A forma 
RSSM unională” [25, p. 24]. 

Este de remarcat, ca legitimitatea acestui act politico-juridic de 
formare a RSSM la Moscova este minima ori in iulie 1940 populatia nu 
a participat prin referendum ori alegeri la constituirea statului Republica 
Sovietica Socialista Moldoveneasca. Pe parcursul lunii iulie 1940 
autoritatile sovietice au organizat in localitati intruniri cu cetatenii, insa 
aceste consultari nu au puterea juridica a unui plebiscit. 

Aşadar, în anul 1940 in teritoriul istoric moldovenesc dintre 
Prut si Nistru, in urma unor actiuni sociale şi politice, eforturi diplo- 
matice, în vederea restabilirii şi ocrotirii tradiţiilor multiseculare ale 
statalității moldoveneşti, ce continuă, de la sec. XIV pînă în epoca 
modernă, s-a reactivat noua statalitate a poporului moldovenesc, care 
s-a format prin proclamarea Republicii Democratice Moldoveneşti la 
2.12.1917. Din august 1940, statul Republica Sovietică Socialistă 
Moldovenească — A DOUA REPUBLICĂ MOLDOVENEASCĂ se 
dezvolta în cadrul URSS. 

Este de mentionat, ca principiile democratice, drepturile la auto- 
determinare si suveranitate asupra teritoriului naţional, drepturi pentru 
care atît de mult a luptat şi la care a rîvnit poporul moldovenesc, i-au 
fost lezate chiar din primele zile ale proclamării RSSM. In teritoriul 
republicii au fost incluse doar oraşul Chişinău şi şase judeţe ale Basa- 
rabiei: Bălți, Bender, Chişinău, Cahul, Orhei şi Soroca; din teritoriile 
de care dispunea RASSM sînt incluse oraşul Tiraspol şi doar 6 raioa- 
ne: Dubăsari, Camenca, Rîbnița, Grigoriopol, Slobozia şi Tiraspol. 
Prin urmare, Moldova istorică, dintre Prut şi Nistru, este scindată din 
nou. Guvernul sovietic abuziv decide să anexeze Ucrainei judeţele 
Cetatea Albă, Izmail, Bolgrad, regiunea Cernăuţi, care constituiau teri- 
torii istorice moldovenesti, părți unitare ale Basarabiei, supuse, din 
nou, licitaţiei intereselor straine. Celelalte 8 raioane ale RASSM au 
fost incluse în componenţa regiunii Odesa, iar fostul judeţ Hotin din 
„Basarabia” a intrat în regiunea Cernăuţi a RSS Ucrainene. Pe baza 
judeţelor „basarabene” Izmail şi Akkerman a fost formată şi inclusă în 
componenţa RSS Ucrainene regiunea Akkerman, cuprinzînd un terito- 
riu de 12.400 km” cu o populaţie de circa 683.000 de oameni. 

Analiza documentelor denotă că, în urma ciopirțirii teritoriului is- 
toric moldovenesc, s-a încălcat grosolan principiul constituţional fixat în 
articolul 15 din Constituţia RASSM la 6.01.1938 şi art. 15 al Constituţi- 
ei RSSM, adoptată la 10.02.1941 care stipula: „Teritoriul Republicii 
Sovietice Socialiste Moldoveneşti nu poate să fie schimbat fără voia 
RSS Moldoveneşti” [26, p. 107]. Pămînturile moldoveneşti au fost răş- 
luite fără ştirea poporului moldovenesc, fără aprobarea organelor de 
conducere ale Moldovei. Cîţiva ani mai tîrziu, în 1946, conducerea su- 
premă a RSS Moldoveneşti a făcut încercări de a restabili dreptatea, de a 
readuce Moldovei pămînturile ei istorice - judeţele Hotin, Akkerman şi 
Izmail transmise RSS Ucrainene. [27, p. 62-73]. 

Din păcate, nici scrisorile oficiale ale conducerii de vîrf a 
Republicii Moldoveneşti, nici adresările riguros fundamentate ale 
savanților şi oamenilor de cultură din republică - acte de fermă 
poziţie patriotică şi bărbăție personală n-au fost luate în consideraţie 
de către organele supreme de resort ale Uniunii RSS. 

În urma alegerilor în Sovietul Suprem al RSSM şi concomitent 
alegerilor suplimentare în Sovietul Suprem şi Sovietul Napionalităţi- 
lor ale URSS din 12.01.1941, a fost format Sovietul Suprem al 
RSSM (266 de deputaţi), 34 de deputaţi au fost aleşi în Sovietul Su- 
prem şi 25 de deputaţi în Sovietul Naţionalităţilor ale URSS. Sesiu- 
nea I a Sovietului Suprem al RSSM (8-10.02.1941) a ales Prezidiul 
Sovietului Suprem al RSSM (preşedinte F. Brovco, 1941-1951), a 
format Sovietul Comisarilor Norodnici, Guvernul RSSM (Preşedinte 
T. Constantinov, 1940-1945). 

La 10 februarie 1941, Sesiunea I a Sovietului Suprem al RSSM 
a adoptat Constituţia (Legea temeinică) a Republicii Sovietice Socia- 
liste Moldoveneşti, articolul 13 al căreia stabilea, că „RSS Moldove- 
nească înfăptuieşte puterea de stat” numai „în afară de limitele de- 
terminate de articolul 14 al Constituţiei Uniunii RSS” [2$, p. 107 |]. 
Constitutia din 1941 a RSS Moldoveneşti a stabilit sistemul şi prero- 
gativele organelor supreme şi locale ale puterii de stat şi de adminis- 
trare publică, a determinat sarcinile organelor justiţiei şi ale procura- 
turii, drepturile şi îndatoririle cetăţenilor. 

Pentru a înrădăcina în raioanele de vest ale RSSM (dintre 

Nistru şi Prut) principiile sovietice de ocîrmuire, puterea nouă acorda 
o deosebită atenţie organelor, ale căror funcţii erau reglementate de 
dreptul administrativ - miliția, securitatea. În baza Legii cu privire la 
formarea RSS Moldoveneşti, republicii i-au fost transmise toate 
întreprinderile industriale, de transport, de construcţie, comerciale, 
ale industriei meşteşugăreşti, precum şi instituţiile social-culturale şi 
alte instituţii din Moldova dintre Prut şi Nistru şi din RASSM. 

Constituţia RSS Moldoveneşti, deşi, în mare parte, ignora te- 
meiurile istorice, naţional-culturale şi etnodemografice ale statalității 
moldoveneşti, năzuia totuşi să constate anumite particularităţi ale mo- 
dului tradițional de gospodărire în obştea moldovenească. Bunăoară, în 
articolul 9 se menţiona că „de rînd cu sistema socialistă a gospodăriei, 
în RSS Moldovenească se dă voie sa ființeze şi gospodăria privată a 
țăranilor individuali, meşteşugarilor şi meseriaşilor, întreprinderile 
mărunte private industriale şi de tîrguială” [28, p. 106]. 

Fără nici o îndoială, reunirea moldovenilor de pe ambele 
maluri ale Nistrului la 28 iunie 1940, formarea Republicii Sovietice 
Socialiste Moldoveneşti la 2 august 1940 certifică realizarea deplină 
a voinţei populaţiei Moldovei dintre Prut. RSSM prezenta o 
statalitate moldovenească rîvnită de popor, dar nelegiferată, prin 
exprimarea dreptului acestui popor la autodeterminare. 

Crearea RSS Moldoveneşti, indiferent de scopurile urmărite de 
conducerea URSS, în condiţiile politicii antinaţionale ale stalinismului, 
semnifică restabilirea, în noi împrejurări, a statalității renăscute prin 
voința reprezentanţilor muncitorilor şi ţăranilor moldoveni în haine 
militare la Congresul ostaşilor moldoveni la 24.10.1917. Statul sovietic, 
vrînd-nevrînd, a luat în consideraţie tradiția şi realitatea istorică: 
renaşterea în epoca contemporană a statalității moldoveneşti la 2 
decembrie 1917 în formă de Republică Democratică Moldovenească. 

Existenţa Republicii Democratice Moldoveneşti (2.12.1917- 
27.03.1918), proclamarea RSS Basarabene (mai 1919), formarea la 
12.10.1924 a RASS Moldoveneşti în teritoriul Ucrainei au fost o în- 
truchipare a voinţei moldovenilor din stînga Prutului de a se ocîrmui 
de sine stătător, de a-şi ocroti tradiţiile istorice, culturale şi limba 
maternă. 

Analiza faptelor, evenimentelor, documentelor istorice ne de- 
monstrează elocvent că Republica Democratică Moldovenească (1917- 
1918) şi Republica Sovietică Socialistă Moldovenească (1940-1990) au 
fost state cu suveranitate limitată. În condiţiile suveranităţii limitate, 
Statul Moldovenesc contemporan nu totdeauna a reuşit să-şi impună 
voinţa pentru a-şi ocroti drepturile şi insemnele naţional-statale. Merită 
să accentuăm: în persoana RSS Moldoveneşti, create la 2.08.1940, 
poporul moldovenesc NU şi-a redobîndit deplina sa suveranitate asupra 
întregului său teritoriu naţional. Granițele teritoriului naţional-istoric 
moldovenesc, nemilos trunchiate la nord şi la sud, au fost stabilite prin 
decretul Prezidiului Sovietului Suprem al URSS la 4 noiembrie 1940. 
RSS Moldovenească nu avea suveranitatea sa, adică supremaţia puterii 
sale de stat asupra diferitelor domenii de activitate, permanent fiind 
nevoită să ceară permisiunea Centrului pentru o acţiune sau alta. Deşi 
RSSM avea toate atributele unui stat contemporan democratic, Sovietul 
Suprem al RSSM, Prezidiul său erau limitate în exercitarea drepturilor şi 
prerogativelor suverane ale Republicii Moldoveneşti. Nu toate organele 
superioare executive formate de Sovietul Suprem al RSS Moldoveneşti 
se aflau în subordonarea sa deplină. Conform articolului 48 din 
Constituţie, 10 Comisariate Norodnice (ministere) erau „unional- 
republicane”, deci în subordonarea Centrului. Numai cinci Comisariate 
Norodhnice - ale învățămîntului, industriei locale, gospodăriei comunale, 
asigurării sociale, transportului de automobile erau „republicane”. 

Sesiunea a II-a de legislatura a III-a a Sovietului Suprem al 
RSS Moldoveneşti din 11.04.1952 a adoptat Decretul Prezidiului 
Sovietului Suprem din 31 ianuarie 1952 Cu privire la flagul de stat 
al RSS Moldoveneşti — simbol al suveranităţii „unional-sovietice” a 
Republicii. Astfel, in anii Puterii Sovietice, ca şi în perioada de ocu- 
paţie română, au fost anulate simbolurile multiseculare tradiţionale 
ale statalității moldoveneşti: drapelul moldovenesc, încă de la Ştefan 
cel Mare cu fond roşu — culoare ce s-a păstrat şi în tricolorul cu fişii 
orizontale al Republicii Democratice Moldoveneşti, avînd toate — în 
mod obligatoriu — pe pînză capul de zimbru. A fost anulată şi stema 
multiseculară — simbol veşnic al Statului Moldovenesc: capul de 
zimbru, avînd alăturate semiluna şi steaua cu cinci sau mai multe 

colţuri. De notat în mod expres: acest simbol al Statului Moldove- 
nesc n-a fost interzis nici de otomani, nici de fanarioți, nici de guver- 
nanţii ruşi (1813 — 1917). 

O anumită schimbare de mentalitate în problema ocrotirii iden- 
tității național-statale moldoveneşti se produce în URSS după termi- 
narea perioadei staliniste. La 18.10.1957, „Sovietul Miniştrilor al 
RSS Moldoveneşti hotărăşte: 1. De a reîncepe de la 1 septembrie 
1958 învăţarea obligatorie a limbii moldoveneşti în republică. Minis- 
terul Învățămîntului este învestit cu dreptul de a elibera de învăţarea 
limbii moldoveneşti, cu acordul părinţilor, elevii — copiii din familiile 
de militari...” [29, p. 334]. 

Concomitent, legile unionale privind perfecţionarea sistemului 
de învățămînt general din 1958 şi 1972 stabileau învăţarea obliga- 
torie de către toţi cetăţenii, inclusiv de moldoveni, a limbii ruse. 

Avînd în vedere teoria că, suveranitatea de stat se exprimă prin 
supremaţia puterii de stat, în limitele graniţelor de stat şi prin inde- 
pendenţa sa de vreun stat străin pe arena mondială, atunci ea poate fi 
raportată la Statul Moldovenesc contemporan de pînă în august 1991 
doar cu anumite rezerve. Astfel, statutul juridic al RSSM in cadrul 
URSS a fost indiscutabil mai înalt decît statutul Basarabiei în com- 
ponenţa Imperiului Rus (1812-1917) şi României (1918-1940). 

Academicianul A. Lazarev consideră că, după eliberarea Mol- 
dovei dintre Prut şi Nistru, poporul moldovenesc dispunea de posibi- 
lități reale pentru rezolvarea a două sarcini de o importanţă vitală 
pentru viitorul său naţional: „prima — să folosească liber şi în deplină 
măsură dreptul său la autodeterminare pentru a hotărî definitiv pro- 
blema privind forma statalității sale” [30, p. 570]. Această sarcină a 
fost parțial rezolvată. 

A doua sarcină — de a soluţiona, în definitiv, chestiunea cu privire 
la suveranitatea sa de stat — a rămas multă vreme — pînă în august 1991 
nerezolvată. Astfel, menţinîndu-şi, oricum, suveranitatea naţională, 
poporul moldovenesc urma să-şi obțină suveranitatea de stat deplină. 

În constituţiile moldoveneşti sovietice nu era numit subiectul 
suveranităţii — poporul moldovenesc, în general, moldovenii nu sînt 
menţionaţi, s-a ignorat totalmente continuitatea statalității moldove- 

neşti de-a lungul istoriei, limba moldovenească nu este fixată ca lim- 
bă oficială a statului pînă în 1989. Acestea şi alte fapte, în aparenţă 
neînsemnate, dar foarte sensibile, au amplificat nemulțămirea, revol- 
ta înăbuşită care au devenit masă critică, răbufnind în 1989, într-o 
mişcare de renaştere naţională, ce a cuprins toate păturile societăţii 
moldoveneşti. 

Republica Moldova Suverană şi Independentă 

Tendinţele tot mai insistente ale republicilor sovietice unionale de 
a obţine „deplina suveranitate”, care s-au manifestat in anii 60-80 a sec. 
XX, au avut la baza dreptul constitutional sovietic. Constituţia URSS 
din anul 1977 în articolul 72 declara: “Fiecare republică unională îşi 
menţine dreptul la ieşire din URSS”. Constituţia RSSM, adoptată la 15 
aprilie 1978, în articolul 69 de asemenea stipula: „RSS Moldovenească 
îşi rezervă dreptul de ieşire liberă din Uniunea RSS” [31, p. 26]. 

Decalajul dintre dreptul la autodeterminare, puterea suverană a 
real era foarte mare, întîi de toate, în sferele politicii naţional- 
spirituale. Conducerea URSS s-a văzut constrînsă să slăbească 
pîrghule sistemului administrativ de comandă partiinică. Lezarea 
demnităţii naționale prin ignorarea de către autorităţile partiinice a 
limbii materne, prin numirea în funcţii importante a cadrelor exporta- 
te de „Centru”, prin sfidarea memoriei istorice şi a valorilor culturale 
au făcut ca nemulțumirea societăţii să se manifeste deschis. Dupa 
anii 1983-1985, odată cu începutul politicii „Perestroika”, intelectua- 
litatea de creaţie, învăţători, medici, ziarişti, dar si segmente politice 
importante din cadrul conducerii PCM cer tot mai insistent oficializa- 
rea limbii moldoveneşti. Apelurile organizaţiilor „neformale” — ale 
Clubului literar-muzical „Alexei Mateevici” (1988), ale Mişcării 
Democratice pentru Susținerea Restructurării, întîi de toate, lozincile 
„Unire, moldoveni!”, „Limba moldovenească — limbă de stat!” au 
fost susținute de majoritatea covîrşitoare a moldovenilor, căci cores- 
pundeau aspirațiilor naţionale, revigorau conştiinţa lor etnică şi lin- 
gvistică. Răspunzînd năzuinţelor multiseculare şi cerinţelor imperi- 
oase ale moldovenilor, Uniunea Scriitorilor din Moldova a dat publi- 
cităţii proiectul său Limba de stat: principii de funcţionare, primul 

articol al căruia prevedea: “Limba de stat a RSS Moldoveneşti este 
limba poporului care a dat nume republicii...”. Deci limba moldove- 
nilor, limba moldovenească [32]. 

Luînd în consideraţie opiniile cetatenilor, a colectivelor de 
munca, Sovietul Suprem al RSS Moldoveneşti, la 31 august 1989, a 
adoptat Legea Cu privire la statutul limbii de stat a RSS Moldove- 
neşti. S-a hotărît: „A completa Constituţia (Legea Fundamentală) cu 
articolul 70!, avînd următorul conţinut: Articolul 701. Limba de stat a 
Republicii Sovietice Socialiste Moldoveneşti este limba moldove- 
nească ” [30, p. 11]. Actele legislative ale RSS Moldoveneşti cu pri- 
vire la decretarea limbii moldoveneşti limbă de stat. Chişinău, Cartea 
Moldovenească, 1990, 50 pag. 

Astfel, voinţa suverană a poporului moldovenesc, exprimata la 
mii de adunari si peste 362 mii de semnaturi şi-a găsit expresia con- 
cretă. După 1831, cînd limba moldovenească a fost oficializată în 
Principatul Moldovei (Regulamentul Organic), după 1818, cînd lim- 
ba moldovenească avea statut oficial în „oblastea Basarabiei”, abia în 
1989 limba naţională a poporului moldovenesc — limba moldove- 
nească a fost legalizată constituţional. 

Din august 1989, pînă în iunie 1990 Sovietul Suprem al Repu- 
blicii Moldova a operat 14 modificări în Constituţia Republicii Mol- 
dova. 

Legile adoptate de Parlamentul Republicii Moldova în anul 1990 
demonstrau clar voinţa de a restabili suveranitatea statală şi independen- 
ţa Moldovei faţă de URSS. În aceste împrejurări, Republica Moldova, 
pe de o parte, făcea paşi tot mai îndrăzneţi spre realizarea dreptului său 
la autodeterminare, pe de altă parte — actele politico-juridice în vigoare îi 
vederea afirmării definitive a suveranităţii de stat a Republicii Moldova, 
Sovietul Suprem al RSS Moldoveneşti a adoptat Declaraţia suveranită- 
ţii Republicii Moldova (23.06.1990). 

Declaraţia suveranităţii Republicii Moldova constituie un act 
de stat, care doar proclamă principiile fundamentale ale afirmării şi 
asigurării suveranităţii Statului Moldovenesc. Era un program de 
lucru, un angajament social public, care urma să fie realizat. Principi- 

ile fundamentale ale suveranităţii proclamate trebuiau metodic şi 
consecvent traduse în viaţă. Întru implementarea formelor de realiza- 
re deplină a puterii de stat, Sovietul Suprem al RSSM a adoptat în 
mod operativ un şir de acte, avînd menirea de a confirma şi consolida 
suveranitatea de stat a Republicii Moldova. 

În procesul de elaborare şi adoptare a actelor politico-juridice 
ce completează ansamblul legislativ, în vederea obţinerii suveranită- 
ţii depline şi a independenţei, au fost fireşti acţiunile de a înlătura 
determinativele străine denumirii Statului Moldovenesc. Poporul 
moldovenesc totdeauna şi-a numit Statul Moldova, Țara Moldovei, 
această denumire şi-a păstrat-o în memoria sa istorică şi a continuat- 
o în 1917, în noi condiţii, cînd a denumit-o Republica Democratică 
Moldova. Pentru a confirma revenirea la statalitatea naţională suve- 
rană a poporului moldovenesc şi a se detaşa de sistemul sovietic ad- 
ministrativ de comandă, Sovietul Suprem al RSS Moldova a adoptat 
la 23.05.1991 Legea Cu privire la schimbarea denumirii statului RSS 
Moldova în Republica Moldova. 

Pe măsură ce se elaborau şi se adoptau noi legi în vederea con- 
solidării cadrului legislativ al suveranităţii ţării, devenea tot mai 
stringentă necesitatea de a reglementa relaţiile politice dintre stat şi 
cetățean. Vidul juridic, sub acest aspect, a fost completat prin Legea 
Republicii Moldova cu privire la cetăţenia Republicii Moldova (Nr. 
596-XII din 5.06.1991), în care, pentru prima dată în istoria Moldo- 
vei, s-a stabilit o unică cetăţenie a ţării. 

Actele politico-juridice enumerate, comentate în acest compar- 
timent, denominarea, modificarea şi completarea prerogativelor dife- 
ritelor structuri statale, administrative, redirecționarea vectorilor poli- 
ticii interne şi externe, într-adevăr au consolidat suveranitatea Repu- 
blicii Moldova. 

Totodată, deveneau tot mai clare, începînd cu anul 1990, ten- 
dinţele de a reimprima Statului Moldovenesc trăsături şi atribute na- 
țional-statale ale României (tricolorul românesc, stema valahă ş. a.), 
impuse moldovenilor după 27.03.1918 — acţiuni ce au dus, în cele din 
urmă, la dezbinarea Republicii Moldova. 

Evenimentele se derulau vertiginos: Sovietul Suprem al RSS 

Moldova la 23.06.1990, prin Legea Nr. 148-XII „proclamă RSS 
Moldova stat suveran”; tot atunci, prin Legea Nr. 149-XII preşedinte- 
le Sovietului Suprem al RSSM M. Snegur „aprobă Avizul Comisiei 
Sovietului Suprem al RSS Moldova cu privire la aprecierea politico- 
Juridică a Tratatului sovieto-german de neagresiune şi a protocolului 
adiţional secret din 23.08.1939, precum şi consecinţele lor pentru 
Basarabia şi Bucovina de Nord”; la 19-22.08.1991, la Moscova are 
loc un puci; la 22.08.1991, Sovietul Suprem al RSSM scoate în afara 
legii Partidul Comunist al Moldovei 

In anii 1989 - 1990 au apărut primele simptome de tensionare a 
relaţiilor dintre naţiunile conlocuitoare şi etnosul titular. În zilele cînd 
Sovietul Suprem al RSSM discuta „legile lingvistice” — învestirea cu 
statut de stat a limbii moldoveneşti, funcționarea limbilor, inclusiv a 
limbii ruse, care îşi păstra calitatea de limbă de comunicare interetnică, 
multe întreprinderi din Chişinău, Bălți, Bender, Tiraspol, Comrat au 
declarat grevă. S-a creat o situaţie absurdă: mari întreprinderi din Repu- 
blica Moldova au declarat grevă împotriva decretării limbii de stat a 
limbii moldoveneşti, maternă majorităţii poporului (65% din populaţie), 
care a dat nume Statului Moldovenesc. Orice acţiune în vederea reveni- 
rii poporului moldovenesc la valorile sale istorice, naţional-culturale, de 
consolidare, inclusiv în viaţa spirituală, a independenţei Statului Moldo- 
venesc era calificată „naţionalistă”, antisovietică, antirusească. 

Autorităţile mai multor raioane din stînga Nistrului au propus 
să fie declarate in republica două limbi de stat: moldovenească şi 
rusă, cel puţin pentru ei. Chişinăul a respins propunerea din start, fără 
a lua în consideraţie istoria acestui spaţiu moldovenesc, aspectul 
etnodemografic, specificul lingvistic şi cultural al populației multina- 
ționale locale. Această poziţie neconstructivă, ieşirile extremiste au 
adîncit înstrăinarea dintre malurile Nistrului, consolidînd organizaţii- 
le obşteşti est-nistrene, alimentînd convingerile est-nistrenilor că 
„Basarabia se uneşte cu România”. 

Bacilul naționalismului extremist ameţea tot mai multe minţi 
înfierbîntate. Majoritatea deputaţilor, Guvernul lui M. Druc, prin 
hotărîri şi legi nechibzuite, prin acţiuni nesăbuite, antistatale împin- 
geau Republica Moldova spre catastrofa naţională. La 12.05.1990 

Sovietul Suprem al RSSM aprobă Regulamentul cu privire la Drape- 
lul de stat al RSSM, si legifereaza in calitate de drapel al Republicii 
Moldova tricolorul fara stema, adica cel al României. 

În scurt timp este în mod dubios legiferat în RSS Moldove- 
nească şi imnul României „Deşteaptă-te române”, care de asemenea a 
accelerat procesele destructive separatiste pe teritoriul republicii. 

Societatea moldovenească astepta de la conducerea Republicii 
Moldova garanţii că tara nu se va uni, sub dictatul „frontiştilor”, cu 
România. Guvernanţii, însă, au intirziat cu dialogul. 

La 27 august 1991, Parlamentul Republicii Moldova adoptă 
Legea Nr. 691-XII privind Declaraţia de independenţă a Republicii 
Moldova [33, p. 60-62]. 

Acest act politico-juridic şi istoric are o însemnătate deosebită 
pentru poporul moldovenesc şi statul moldovenesc contemporan, 
deoarece a pus fundamentul pentru procesul de autodeterminare naţi- 
onală în condiţii de libertate. 

Textul Declaraţiei de independenţă a Republicii Moldova, deşi 
conţine mai multe inadvertenţe politico-juridice, care alimenteaza ideo- 
logiile forţelor separatiste şi iredentiste, ce doresc dispariţia statului 
moldovenesc contemporan, este unul de importanţă istorico-juridică 
deosebită pentru poporul moldovenesc. Declaraţia de independentă ad- 
optată de un Parlament legitim al statului moldovenesc în condiţii de 
libertate şi respectare a principiilor dreptului internațional, este actul, 
care a consfințit voinţa poporului moldovenesc la autodeterminare. Au- 
todeterminarea poporului nostru în anul 1991, în comparaţie cu anul 
1917 şi 1940, a fost recunoscută nu doar în plan intern — de majoritatea 
cetăţenilor, ci şi în plan extern — de majoritatea ţărilor lumii. 

La 2 martie 1992, Republica Moldova devine membru al Orga- 
nizatiei Natiunilor Unite, iar la 13 iulie 1995 este acceptata in calitate 
de membru in Consiliul Europei. 

Adoptarea Constitutiei Republicii Moldova in 1994, constituirea 
multipartitismului functional, organizarea alegerilor libere si democrati- 
ce, recunoscute pe plan intern si international in anii independenti au 
desavirsit procesul de autodeterminare a poporului moldovenesc si de 
consolidare a statalitatii sale contemporane-Republica Moldova. 

Concluzii 

1. În epoca contemporana moldovenii din spatiul dintre Prut si 
Nistru, teritoriul Moldovei istorice, anexat la Rusia in 1812 au de- 
monstrat vointa de a a-si pastra identitatea nationala si a edifica statul 
moldovenesc contemporan in forma de Republica. 

2. Revoluuile rusesti si dezmembrarea Imperiului Rus in anul 
1917 au creat conditii favorabile pentru procesul de autodeterminare 
nationala in Moldova dintre Prut si Nistru (Basarabia) si la 2 decem- 
brie 1917 la Chisinau parlamentul temporar Sfatul Tarii proclama 
formarea Republicii Democratice Moldovenesti. 

3. Republica Democratica Moldoveneasca-Prima Republica 
Moldoveneasca (1917-1918) semnifica etapa de formare a statalitatii 
moldovenesti contemporane. 

4. Anihilarea noii statalitati moldovenesti prin anexarea ilegala a 
teritoriului Republicii Democratice Moldovenesti (Basarabia) la Roma- 
nia a provocat un sir de revolte in rindurile populatiei, si a favorizat idei- 
le autonomiste in Basarabia. Actul „Unirii” nu a fost recunoscut pe are- 
na internationala de SUA, URSS, Japonia, Ucraina sovietica si a fost 
obiectul unor confruntari politico-diplomatice intre URSS si Romania. 

5. Formarea autonomiei moldovenesti in stinga Nistrului in 
anul 1924 pe teritoriul Ucrainei a demonstrat basarabenilor, ca mol- 
dovenii din URSS se bucura de dreptul de a avea propria statalitate 
nationala si au stimulat raspindirea in societatea basarabeana interbe- 
lica ideile autonomiste promoldovenesti. 

6. Conventia sovieto-romana de la 28 iunie 1940 si anexarea 
Basarabiei de catre URSS a creat premise politico-juridice pentru 
autodeterminarea nationala a populatiei basarabene, insa Guvernul 
sovietic nu a organizat un plebiscit in problema autodeterminarii 
nationale si edificarii statului moldovenesc, si a format RSSM, con- 
trar rigorilor constitutionale sovietice. 

7. RSSM - cea de-a Două Republică Moldovenească (1940- 
1991), desi supusa ierarhic URSS, in anii 60-90 ai sec.XX , capata 
caracteristici de stat cu suveranitate limitata, deoarece in acesti ani 
elitele politice si economice nationale treptat obtin majoritatea func- 
tuilor-cheie in viata social-politica si economica a republicii. 

8. Procesul de democratizare in URSS dupa anul 1985 a facilitat 


lupta poporului moldovenesc si a elitelor politice - economice nationale 
pentru suveranitate si independenta statala. Adoptarea Declaratiei de 
Independenta a Republicii Moldova semnifica o noua etapa in evolutia 
statalitatii moldovenesti contemporane. Statul Republica Moldova inde- 
pendenta este cea de-a Treia Republică Moldovenească. 

